**Мәдениет және спорт мәселелері жөніндегі Қоғамдық кеңестің**

**2021 жылғы қызметінің қорытындылары бойынша ақпарат**

«Қоғамдық кеңестер туралы» 2015 жылғы 2 қарашадағы Қазақстан Республикасының Заңына *(бұдан әрі – Заң)* және Қазақстан Республикасы Ақпарат және қоғамдық даму министрінің 2021 жылғы 26 ақпандағы бұйрығымен бекітілген Қоғамдық кеңес туралы үлгілік ережеге сәйкес Қазақстан Республикасы Мәдениет және спорт министрінің 2019 жылғы 25 сәуірдегі бұйрығымен бекітілген Мәдениет және спорт мәселелері жөніндегі қоғамдық кеңес *(бұдан әрі – Қоғамдық кеңес)* жұмыс істейді.

Мемлекеттік орган жұмысының нәтижелері туралы есепті тыңдау шеңберінде Қоғамдық кеңес мүшелері 2021 жылғы 18 ақпанда Қазақстан Республикасының Ұлттық академиялық кітапханасында өткен «Қазақстан Республикасы Мәдениет және спорт министрлігінің 2020 жылғы қызметі және 2021 жылға арналған негізгі міндеттер туралы» алқа отырысына белсенді қатысты, сондай-ақ ҚР Мәдениет және спорт министрі А.Р. Райымқұлованың 2021 жылғы 14 мамырда халық алдында есеп беру кездесуін өткізуге белсене ат салысты.

Сонымен қатар 7 желтоқсанда Қоғамдық кеңестің отырысы өткізілді, онда Қоғамдық кеңес туралы жаңа Ереже бекітілді, төралқа сайланды, мәдениет, архив ісі, спорт, туризм салаларында комиссиялар қалыптастырылды, мәдениет және спорт саласындағы министрліктің ведомстволық бағынысты ұйымдарының даму жоспарларының іске асырылуына мониторинг жүргізу мәселесі бойынша комитеттер төрағаларының есептері тыңдалды.

Қоғамдық кеңестерге бекітілген жаңа нормаларды іске асыру, оның ішінде қосымша өкілеттіктерді және жаңа құқықтарды іске асыру мақсатында *(ерекше тәртіпті қолдана отырып жүзеге асырылатын мемлекеттік сатып алуды қоспағанда, тиісті мемлекеттік органның мемлекеттік сатып алу жөніндегі конкурстық комиссияларына қатысу бойынша (Заңның 7 бабы, 1 тармағы, 8 тармақшасы)* Қоғамдық кеңестің мүшесі С.К. Иманқұлова «Нұрғиса Тілендиев атындағы дирижерлер республикалық конкурсын өткізу» мемлекеттік сатып алу жөніндегі конкурстық комиссияның құрамына енгізілді.

Өнім берушілердің өтінімдерінің болмауына байланысты ағымдағы жылғы 16 қарашадағы жағдай бойынша конкурс өтпеді деп жарияланды, бөлінген қаржы қаражаты бюджетке қайтарылды.

Азаматтардың құқықтарына, бостандықтары мен міндеттеріне қатысты нормативтік құқықтық актілерді қарастыру бойынша мәдениет пен өнер, дене шынықтыру және спорт, архив ісі сондай-ақ туризм индустриясы мәселелеріне қатысты 2021 жылы Қоғамдық кеңес мүшелері 95 нормативтік құқықтық актілердің жобасы бойынша қорытындылар берді.

Бұдан басқа, Қоғамдық кеңес мүшелері Министрлік өткізетін іс-шараларға тұрақты негізде ат салысады.